Красаўка беладонна

Краса́ўка беладонна (Atropa belladonna) — від кветкавых раслін роду  сямейства .

 Назвы 
Красаўка беладонна, соннае ачмурэнне, шалёная ягада, беладонна, красаўкаГанчарык М. М. Беларускія назвы раслін. Праца навуковага таварыства па вывучэнню Беларусі, т. II і IV. Горы-Горки, 1927, воўчыя ягады.

 Батанічнае апісанне 
Шматгадовая травяністая расліна вышынёй да 2 м з мясістым коранем. Сцябло прамое, галінастае, залозіста апушанае ў верхняй частцы. Лісце простае, суцэльнае, завостранае, з гладкім краем, на кароткіх чаранках. Кветкі паніклыя, званочкавыя, адзіночныя, зрэдку па 2 ў пазухах лісця і разгалінаваннях сцябла. Колер кветак брудна-фіялетавы або чырванавата-буры з адценнямі. Плод — бліскучая сакаўная ягада чорнага колеру.

Расліна ядавітая. Маюцца алкалоіды атрапін, гіясцыямін, скапаламін і інш.

 Распаўсюджанне і экалогія 
Расліна распаўсюджана на тэрыторыі Еўразіі і Паўночнай Афрыкі (Алжыр, Марока), вырошчваецца ў многіх краінах, у тым ліку ў Індыі, Пакістане, ЗША і БразілііGermplasm Resources Information Network (GRIN-Taxonomy). Цеплалюбівая расліна. Мезафіт, гіграфіт і эўтроф. Расце ў зрэджаных лясах, на ўзлесках, высечках, у хмызняках, па берагах рэк, каля дарог. Цвіце ў чэрвені—жніўні. Размнажаецца насеннем.

Ахоўваецца на тэрыторыі Азербайджана, Арменіі, Украіны, шэрагу рэгіёнаў Расіі.

 Літаратура 
  — С. 66.


 Спасылкі 


Катэгорыя:Паслёнавыя (падсямейства)
Катэгорыя:Флора Еўразіі
Катэгорыя:Флора Паўночнай Афрыкі
Катэгорыя:Лекавыя расліны
Катэгорыя:Ядавітыя расліны
Катэгорыя:Расліны, апісаныя ў 1753 годзе